**Pravidlá súťaže „Súťaž o grafiku Jurkovičovej Teplárne“**

1. **Usporiadateľ Súťaže:**

Usporiadateľom Súťaže „Súťaž o grafiku Jurkovičovej Teplárne“ (ďalej len „**Súťaž**") je spoločnosť Alto Real Estate, j. s. a., so sídlom Bottova 1/1, 811 09 Bratislava – mestská časť Staré Mesto, zapísaná v obchodnom registri Okresného súdu Bratislava I, oddiel: Sja, vložka č.: 207/B (ďalej len „**Usporiadateľ**"). Usporiadateľ vydáva tieto pravidlá Súťaže (ďalej len "**Pravidlá**").

1. **Trvanie Súťaže:**

Súťaž sa uskutoční v dňoch od 23.5.2023 do 31.05.2023.

1. **Účastníci Súťaže**:

Účastníkom Súťaže sa na účely týchto Pravidiel rozumie fyzická osoba:

* s trvalým pobytom alebo prechodným pobytom na území Slovenskej republiky,
* ktorá v čase zapojenia sa do Súťaže dovŕšila 18. rok života,
* ktorá splní podmienky účasti v Súťaži podľa týchto Pravidiel, a
* ktorá sleduje profil alto\_real\_estate na príslušnej sociálnej sieti, kde sa Súťaž koná.

(ďalej len „**Účastník Súťaže**”)

Do Súťaže sa nemôžu zapojiť zamestnanci, členovia orgánov alebo iné zastupujúce osoby Usporiadateľa, ako i spolupracujúce osoby, ktoré sa akokoľvek podieľajú na organizácii tejto Súťaže, vrátane ich zamestnancov, členov orgánov alebo zastupujúcich osôb.

1. **Zaradenie do Súťaže:**

Do žrebovania bude zaradený Účastník Súťaže podľa bodu 3 týchto Pravidiel, ktorý spĺňa vyššie uvedené podmienky a označí do komentára osobu, ktorá takisto spĺňa vyššie uvedené podmienky. Do Súťaže sa môže každý Účastník Súťaže zapojiť viackrát. Usporiadateľ vyžrebuje jeden víťazný komentár.

Úplné znenie statusu:

SÚŤAŽ o grafiku Jurkovičovej Teplárne!

Ako sa vám páčilo na jarnom Urban Markete? Prezraďte nám to do komentára a vyhrajte krásnu grafiku Jurkovičovej Teplárne! Tú exkluzívne pre @alto\_real\_estate vyrobili @cisarove. Grafiky vznikli v limitovanom množstve, sú nepredajné a nie sú verejnosti inak dostupné.

Piati z vás ich však môžu získať – stačí ak sa zapojíte do našej súťaže. Je to veľmi jednoduché:

1. napíšte nám do komentára pod tento post váš najkrajší zážitok z jarného Urban Marketu – čo sa vám najviac páčilo?  
2. dajte follow na profil @alto\_real\_estate

Výherkyne či výhercov súťaže vyžrebujeme v stredu 31.5.2023.

Držíme palce!

Grafiky do súťaže venovali Alto Real Estate, podmienky súťaže nájdete na linku v BIO.

#urbanmarket #urbanmarketsk #springedition #alto #altorealestate #cisarove #jurkovicovateplaren #skypark #bratislava

1. **Žrebovanie:**

Usporiadateľ po skončení Súťaže vyžrebuje dňa 31.05.2023 zo všetkých Účastníkov Súťaže, ktorí spĺňajú Pravidlá, 5 víťazných komentárov, t.j. 5 výhercov (ďalej len „**Výherca**“).

1. **Výhra:**

Usporiadateľ odovzdá každému Výhercovi nasledovnú výhru:

1x A4 print Jurkovičovej Teplárne od Cisarove

1. **Oznámenie výhry:**

Výherca bude vyzvaný, aby Usporiadateľovi zaslal svoje kontaktné údaje do súkromnej správy na sociálnej sieti Facebook. V prípade, ak Výherca nezašle kontaktné údaje do 7 dní od výzvy Usporiadateľa, tak Usporiadateľovi vzniká právo vyžrebovať nový víťažný komentár s novými Výhercami, pričom právo na výhru pôvodných Výhercov týmto zaniká.

1. **Osobné údaje:**

Uverejnením komentára pod príspevkom spracúva Usporiadateľ osobné údaje Účastníka Súťaže, pričom Usporiadateľ je na tento účel prevádzkovateľom v zmysle čl. 4 ods. 7 Nariadenia Európskeho parlamentu a Rady (EÚ) 2016/679 z 27. apríla 2016 o ochrane osobných údajov, ktorým sa zrušuje smernica 95/45/ES (všeobecné nariadenie o ochrane údajov). Viac informácii je dostupných na [https://www.altorealestate.sk/gdpr](https://eur06.safelinks.protection.outlook.com/?url=https%3A%2F%2Fwww.altorealestate.sk%2Fgdpr&data=05%7C01%7Cprebreza%40altorealestate.sk%7Cab3b137d288d43265c5108daa1359c65%7C4a905b2f8b29417388be9b2e1bea11ab%7C0%7C0%7C637999548878328528%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=sQAqXTM8RrWyLuLgCHViHbLpCAqKhtaTSPMrThRKowQ%3D&reserved=0).

1. **Dane:**

Výherca nesie všetky riziká a záväzky súvisiace s výhrou a jej využitím. V zmysle § 9 ods. 2 písm. m) zákona č. 595/2003 Z. z. o dani z príjmov v znení neskorších predpisov je Výherca povinný pri prijatí nepeňažnej výhry alebo ceny, ktorej hodnota prevyšuje sumu 350,- Eur, uhradiť daň z príjmov.

1. **Osobitné ustanovenia:**

Usporiadateľ si vyhradzuje právo na zmenu Pravidiel, na zrušenie Súťaže, zmenu dĺžky trvania ako aj podmienky zaradenia do Súťaže, najmä, ale nie výlučne, pravidlá žrebovania, dátum uskutočnenia žrebovania, počet výhercov, ako aj druhy výhier, ktoré budú predmetom žrebovania. Zmenu pravidiel a podmienok zaradenia do Súťaže Usporiadateľ vhodným spôsobom zverejní na svojej facebookovej stránke.

Usporiadateľ nezodpovedá za žiadne škody vzniknuté v súvislosti s nesprávnymi údajmi poskytnutými Účastníkmi Súťaže, ako i v súvislosti s neuplatnením, resp. nevyužitím výhry. Výherca nemá právny nárok na výmenu výhry alebo výplatu jej hodnoty formou peňažnej alebo inej kompenzácie.

Účastník Súťaže berie na vedomie, že výhru nie je možné vymáhať súdnou cestou. V prípade akéhokoľvek sporu týkajúceho sa Súťaže, bude rozhodnutie Usporiadateľa konečné a záväzné.

Usporiadateľ si vyhradzuje právo vyradiť zo súťaže Účastníka Súťaže, ak je obsah jeho súťažného príspevku vulgárny, urážajúci ľudskú dôstojnosť, odporujúci dobrým mravom alebo ak nie je v súlade s pravidlami sociálnej siete, na ktorej sa Súťaž uskutočňuje a tento príspevok zmazať. Usporiadateľ si vyhradzuje právo bez udania dôvodu vylúčiť Účastníka Súťaže v prípade, že jeho správanie či profil na sociálnej sieti Facebook vykazuje známky nekalého, resp. podvodného konania (napr. duplicitný Facebook účet).

Zapojením sa do Súťaže Účastníci Súťaže súhlasia s týmito Pravidlami. Usporiadateľ si vyhradzuje právo konečného rozhodnutia určiť, či Účastník Súťaže splnil podmienky pre výhru v zmysle týchto Pravidiel.

Usporiadateľ Súťaže nie je zodpovedný za nefunkčnosť siete, ako i iné technické či programové chyby a omyly vzniknuté počas Súťaže.

Tieto Pravidlá ako aj zmluvný vzťah medzi Účastníkom Súťaže a Usporiadateľom sa spravujú právnym poriadkom Slovenskej republiky a to najmä príslušnými ustanoveniami zákona č. 513/1991 Zb. Obchodného zákonníka v znení neskorších predpisov.

V Bratislave, dňa 18.5.2023